บันทึกข้อตกลงรักษาความลับ

ทำที่.......................................................

วันที่ ....................................

บันทึกข้อตกลงฉบับนี้ทำขึ้นโดย.............................................................................................สำนักงานใหญ่ตั้งอยู่

.................................................................................................................................................................................โดย

...................................................ผู้มีอำนาจกระทำการแทน ซึ่งต่อไปนี้จะเรียกว่า “ผู้เข้าร่วมประมูล” เพื่อให้ไว้ต่อบริษัท ตะวันออกพาณิชย์ลีสซิ่ง จำกัด (มหาชน) สำนักงานแห่งใหญ่ตั้งอยู่เลขที่ 976/1 ซอยโรงพยาบาลพระราม 9 แขวงห้วยขวาง เขตห้วยขวาง กรุงเทพมหานคร 10310 ซึ่งต่อไปนี้จะเรียกว่า ECL.

โดยที่ ผู้เข้าร่วมประมูลมีความประสงค์จะเสนอซื้อสินทรัพย์ด้วยคุณภาพที่เป็นสิทธิเรียกร้องของลูกหนี้ของ ECL รายที่มียอดหนี้รวม ณ วันที่.................................................... (Cut off Date) ประมาณ ..................................................บาท

ซึ่งต่อไปจะเรียกว่า “ลูกหนี้” ซึ่งตามข้อกำหนดและเงื่อนไขกการประมูลกำหนดให้ผู้เข้าร่วมประมูลต้องลงนามในบันทึกข้อ ตกลงรักษาความลับให้แก่ ECL.

ผู้เข้าร่วมประมูลจึงขอทำบันทึกข้อตกลงฉบับนี้ขึ้นเพื่อเป็นหลักฐานในการที่เข้าร่วมประมูลจะตกลงเก็บรักษาข้อมูลเกี่ยวกับหนี้ของลูกหนี้ รวมทั้งข้อมูลใด ๆ ที่เกี่ยวข้องที่ได้รับจาก ECL.ไว้เป็นความลับ และตกลงยอมรับปฏิบัติตามข้อกำหนดและเงื่อนไข ดังต่อไปนี้

1.เว้นแต่ในเนื้อหาสาระของบันทึกข้อตกลงฉบับนี้จะกล่าวไว้เป็นอย่างอื่น ให้คำ หรือข้อความต่าง ๆ มีความหมายดังต่อไปนี้

“ข้อมูลลับ” หมายถึง ข้อมูลทั้งหลายเกี่ยวกับ (ก) สินทรัพย์ที่ ECL.ส่งมอบให้แก่ผู้เข้าร่วมประมูลไม่ว่าจะอยู่ในเอกสารลายลักษณ์อักษร การส่งสัญญาณอิเล็กทรอนิกส์ และ/หรือ (ข) สินทรัพย์ที่ ECL.เปิดให้ผู้เข้าร่วมประมูลเข้าพิจารณาตรวจสอบ ณ ที่ทำการของ ECL. หรือสถานที่อื่นที่ ECL. กำหนด ภายในเวลาที่ ECL.กำหนดไว้สำหรับการตรวจสอบ (Due Diligence) ซึ่งรวมถึงข้อมูลที่ได้มาจากการวิเคราะห์ข้อมูลดังกล่าว แต่ข้อมูลลับไม่หมายความรวมถึง ข้อมูลที่เป็นที่ล่วงรู้ของสาธารณชนอยู่แล้วในขณะทำข้อตกลงฉบับนี้ และข้อมูลที่ผู้เข้าร่วมประมูลได้รับมาจากบุคคลภายนอกระหว่างระยะเวลาของบันทึกข้อตกลงฉบับนี้ โดยไม่ผิดเงื่อนไขที่ได้ตกลงไว้ตามบันทึกข้อตกลงฉับบนี้

รหัสประมูล........................................................

“ผู้เกี่ยวข้อง” หมายถึง กรรมการ ตัวแทน พนักงานของผู้เข้าร่วมประมูล ที่มีหน้าที่เกี่ยวข้องโดยตรงกับการเสนอราคา และ/หรือ ที่ปรึกษาทางการเงิน ผู้ประเมินราคาสินทรัพย์ ที่ปรึกษากฎหมาย ซึ่งผู้เข้าร่วมประมูลว่าจ้างมาทำหน้าที่ให้คำปรึกษา ประเมินราคาสินทรัพย์และหนี้สิน เข้าร่วมเจรจาต่อรองเงื่อนไขในการเสนอราคาซื้อขายสินทรัพย์ด้วยคุณภาพจาก ECL.

“บุคคลภายนอก” หมายถึง บุคคลอื่นที่ไม่ใช้ผู้เกี่ยวข้องกับผู้เข้าประมูล หรือบุคคลอื่นที่ไม่ใช่ผู้เกี่ยวข้องกับลูกหนี้ และ/หรือ บุคคลที่เกี่ยวข้องกับสินทรัพย์ที่ ECL.นำออกขาย

2.ผู้เข้าร่วมประมูลตกลงเก็บรักษาข้อมูลลับไว้เป็นความลับ ไม่เปิดเผยแก่ผู้อื่นโดยผู้เข้าร่วมประมูลตกลงที่จะเปิดเผยข้อมูลลับให้แก่ผู้เกี่ยวข้องทราบเท่านั้น และตกลงที่จะดำเนินการให้ผู้เกี่ยวข้องเก็บรักษาข้อมูลลับไว้เป็นความลับ และดำเนินการตามเงื่อนไขที่ระบุไว้ในบันทึกข้อตกลงฉบับนี้เช่นเดียวกัน และผู้เข้าร่วมประมูลขอให้คำรับรองต่อ ECL. ดังต่อไปนี้

2.1 ผู้เข้าร่วมประมูลจะใช้ความระมัดระวังในการใช้ข้อมูลลับเฉพาะเพื่อวัตถุประสงค์ในการพิจารณาเสนอซื้อสินทรัพย์ด้อยคุณภาพ และ/หรือ เพื่อการเจรจาต่อรองการเข้าทำสัญญาซื้อขายทรัพย์สินทรัพย์ด้อยคุณภาพพกับ ECL. เท่านั้น

2.2 ผู้เข้าร่วมประมูลจะไม่จัดทำสำเนาเอกสารข้อมูลลับที่ ECL. กำหนดให้ผู้เข้าร่วมประมูลสามารถเข้าตรวจสอบได้ และจะต้องจัดเก็บเอกสารที่เกี่ยวข้องกับข้อมูลลับไว้ในที่ปลอดภัย

2.3 ผู้เข้าร่วมประมูลจะเปิดเผยข้อมูลลับให้แก่ผู้เกี่ยวข้องทราบเท่านั้น พร้อมทั้งแจ้งให้ผู้เกี่ยวข้องทราบถึงหน้าที่ในการปฏิบัติตามบันทึกข้อตกลงฉบับนี้ด้วย และกำกับดูแลมิให้ผู้เกี่ยวข้องดำเนินการใด ๆ อันเป็นการฝ่าฝืนบันทึกข้อตกลงฉบับนี้

ในกรณีที่ผู้เข้าร่วมประมูลต้องเปิดเผยข้อมูลลับโดยผลของกฎหมาย หรือตามคำสั่งของหน่วยงานรัฐที่มีอำนาจตามกฎหมาย หรือ ศาล ผู้เข้าร่วมประมูลจะเปิดเผยข้อมูลลับเฉพาะที่จำเป็นเท่านั้น และต้องแจ้งเป็นลายลักษณ์อักษรเกี่ยวกกับคำสั่งและรายละเอียดของข้อมูลที่เปิดเผยตามคำสั่งนั้นให้แก่ ECL.ทราบเป็นระยะเวลาตามสมควร ก่อนที่จะมีการเปิดเผยข้อมูลลับดังกล่าว เพื่อให้ ECL. สามารถใช้สิทธิในการโต้แย้งคันค้านได้ทันเวลา

2.4 ผู้เข้าร่วมประมูลจะไม่เจราจา ให้คำมั่นสัญญาล่วงหน้า ประนีประนอมยอมความ หรือทำความตกลงใด ๆ ไม่ว่าโดยวาจา หรือลายลักษณ์อักษร หรือวิธีการใด ๆ และไม่ว่าโดยทางตรง หรือ โดยทางอ้อมกับผู้เข้าร่วมประมูลรายอื่น และ/หรือ ลูกหนี้ บุคคลที่เกี่ยวข้องกับลูกหนี้ และ/หรือ บุคคลที่เกี่ยวข้องกับสินทรัพย์ที่ ECL นำออกขาย และ/หรือ บุคคลภายนอกอื่นใด

รหัสประมูล...........................................................

2.5 ผู้เข้าร่วมประมูลจะดำเนินการให้บุคคลภายนอกที่ผู้เข้าร่วมประมูลจำเป็นต้องเปิดเผยข้อมูลภายใต้วัตถุประสงค์ที่ระบุไว้ในบันทึกข้อตกลงฉบับนี้ลงนามในบันทึกข้อตกลงรักษาความลับโดยตรงกับ ECL.

3. ผู้เข้าร่วมประมูลยอมรับว่าข้อมูลที่ผู้เข้าร่วมประมูลรับทราบนั้น ไม่ถือเป็นคำรับรอง และ/หรือ การรับประกันใด ๆ ของ ECL. ต่อผู้เข้าร่วมประมูลไม่ว่าโดยชัดแจ้ง หรือโดยปริยาย และ ECL.ไม่รับรองความถูกต้องแท้จริงของข้อมูลลับ และไม่ต้องรับผิดชอบในบรรดาความเสียหายใด ๆ ที่เกิดขึ้นแก่ผู้เข้าร่วมประมูลซึ่งรวมถึงความเสียหายที่เกิดขึ้นจากข้อเท็จจริงในกรณีหนึ่งกรณีใด หรือหลายกรณีดังต่อไปนี้

3.1 ความสามารถในการชำระหนี้คืนของลูกหนี้ที่ ECL.นำออกเสนอขาย

3.2 มูลค่าของสินทรัพย์แต่ละรายการ ตลอดจนมูลค่าของหลักประกัน และ/หรือ ผู้ค้ำประกัน (ถ้ามี)

3.3 ความพอเพียง หรือ ความถูกต้องของข้อมูลลับที่ผู้เข้าร่วมประมูลจะต้องใช้ประกอบการตัดสินใจ

3.4 ความถูกต้อง ที่ตั้ง จำนวน สภาพ และรายละเอียดต่าง ๆ รวมทั้งการรอนสิทธิ และ/หรือความชำรุดพกพร่องของสินทรัพย์

3.5 ในกรณีสินทรัพย์ที่เสนอขายเป็นลูกหนี้ที่อยู่ระหว่างการฟ้องร้องดำเนินคดี และ/หรืออยู่ระหว่างขั้นตอนการบังคับคดี ผู้เข้าร่วมประมูลรับทราบดีว่าเป็นดุลยพินิจของศาลแต่ละคดีที่จะมีคำสั่งอนุญาตหรือไม่อนุญาตให้ผู้เข้าร่วมประมูลในฐานะผู้ซื้อ เข้าเป็นคู่ความแทนที่ ECL.

4.ผู้เข้าร่วมประมูลรับทราบว่าการเสนอราคาเป็นเพียงข้อเสนอซื้อ และแสดงว่าผู้เข้าร่วมประมูลตกลงยอมรับและปฏิบัติตามข้อกำหนดและเงื่อนไขในการจำหน่ายสินทรัพย์ด้อยยคุณภาพของ ECL. ทุกประการ โดย ECL.ไม่ผูกพันที่จะต้องจำหน่ายสินทรัพย์ด้อยคุณภาพให้แก่ผู้เข้าร่วมประมูลแต่อย่างใด

5.ในกรณีที่ผู้เข้าร่วมประมูลและ/หรือ ผู้เกี่ยวข้องไม่ปฏิบัติ และ/หรือ ปฏิบัติเงื่อนไขหรือคำรับรองข้อหนึ่งข้อใดหรือหลายข้อของบันทึกข้อตกลงฉบับนี้ ให้เป็นสิทธิและดุลยพินิจแต่ผู้เดียวของ ECL. ที่จะพิจารณาให้ผู้เข้าร่วมประมูลสิ้นสิทธิในการเสนอซื้อ และหากมีความเสียหายใด ๆ เกิดขึ้นจากการที่ผู้เข้าร่วมประมูล และ/หรือผู้เกี่ยวข้องไม่ปฏิบัติ และ/หรือ ปฏิบัติผิดเงื่อนไข หรือ คำรับรองของบันทึกจข้อตกลงฉบับนี้ผู้เข้าร่วมประมูลตกลงยินยอมในบรรดาความเสียหาย และหรือค่าใช้จ่ายต่าง ๆ ที่เกิดขึ้นโดยสิ้นเชิง

นอกจากนี้ ผู้เข้าร่วมประมูลได้ทราบดีอยู่แล้วว่าข้อมูลเป็นข้อมูลที่เกี่ยวกับบุคคลและสถานะทางการเงิน ซึ่งผู้เข้าร่วมประมูลต้องเก็บรักษาไว้เป็นความลับ และใช้ข้อมูลลับอย่างระมัดระวังสูงสุด รวมทั้งไม่นำข้อมูลไปแสวงหาประโยชน์อื่นใด ดังนั้น หากเกิดความเสียหายประการใด แก่ ECL. หรือ กรรมการ พนักงาน ตัวแทนของ ECL . หรือลูกหนี้ หรือผู้เกี่ยวข้องกับลูกหนี้อันเกิดจากการที่ผู้เข้าร่วมประมูลและ/หรือผู้เกี่ยวไม่ปฏิบัติ และ/หรือปฏิบัติผิดเงื่อนไข หรือ คำรับรองของบันทึกข้อตกลง

รหัสประมูล..................................................

ฉบับนี้ ผู้เข้าร่วมประมูลตกลงยิมยอมรับผิดในบรรดาความเสียหาย และ/หรือ ค่าใช้จ่ายต่าง ๆ ที่เกิดขึ้นโดยสิ้นเชิง

ในกรณีที่มีความเสียหายเกิดขึ้นกับ ECL. อันเกิดจากการไม่ปฏิบัติและ/หรือ ปฏิบัติ ผิดเงื่อนไข หรือคำรับรองของผู้เข้าร่วมประมูล และ/หรือ ผู้เกี่ยวข้องตามบันทึกข้อตกลงฉบับนี้ ECL.สามารถใช้สิทธิเรียกร้องหักเพื่อชำระหนี้จากหลักประกันของผู้เข้าร่วมประมูลได้ทันที โดยไม่จำต้องแจ้งให้ผู้เข้าร่วมประมูลทราบ และผู้เข้าร่วมประมูลยังต้องรับผิดชดใช้ค่าเสียหาย และค่าใช้จ่ายต่าง ๆ ให้กับ ECL. จนสิ้นเชิง

6. ผู้เข้าร่วมประมูลตกลงเก็บรักษาข้อมูลลับเป็นกำหนดระยะเวลา 3 ปี นับแต่วันที่ลงนามในบันทึกข้อตกลงฉบับนี้ แม้ว่าการโอนสินทรัพย์ด้อยคุณภาพลูกหนี้รายนี้จะลิ้นสุดลงไม่ว่าด้วยเหตุใดก็ตาม ยกเว้นกรณีผู้เข้าร่วมประมูลเป็นผู้ชนะการประมูลซื้อสินทรัพย์ตามข้อกำหนดและเงื่อนไขการประมูล

7. เมื่อบันทึกข้อตกลงฉบับนี้สิ้นสุดลงไม่ว่าด้วยเหตุใด หรือ ECL. ใช้สิทธิบอกเลิกบันทึกข้อตกลงฉบับนี้ ผู้เข้าร่วมประมูลตตกลงส่งมอบข้อมูลกลับคืน และ/หรือให้คำรับรองต่อ ECL.ว่าจะทำลายข้อมูลลับที่ผู้เข้าร่วมประมูลได้รับทันที นับแต่บันทึกข้อตกลงฉบับนี้สิ้นสุดลง เว้นแต่เป็นการเปิดเผยข้อมูลลับตามข้อ 2.3 วรรคที่สอง

8. ผู้เข้าร่วมประมูลตกลงยินยอมรักษาข้อมูลลับตามบันทึกข้อตกลงฉบับนี้ และจะดำเนินการให้ผู้เกี่ยวข้อง และ/หรือ บุคคลภายนอกรักษาข้อมูลลับตามบันทึกข้อตกลงฉบับนี้เป็นกำหนดระยะเวลา 3 ปี นับแต่วันที่ลงนามในบันทึกข้อตกลงฉบับนี้ โดยหากมีความเสียหายใด ๆ เกิดขึ้นจากการผิดข้อตกลงในข้อนี้ ผู้เข้าร่วมประมูลตกลงเป็นผู้รับผิดชอบในบรรดาความเสียหาย และค่าใช้จ่ายต่าง ๆ ที่เกิดขึ้นโดยสิ้นเชิง

บันทึกข้อตกลงฉบับนี้จัดทำขึ้นเป็นสองฉบับ มีข้อความถูกต้องตรงกัน เพื่อเป็นหลักฐาน ผู้เข้าร่วมประมูลจึงได้ลงลายมือชื่อไว้เป็นสำคัญ ต่อหน้าพยาน ณ วัน เดือน ปี ที่ระบุข้างต้น โดยเก็บรักษาไว้ฝ่ายละหนึ่งฉบับ

ลงชื่อ...........................................................................................................ผู้เข้าร่วมประมูล

(...................................................................................)

ลงชื่อ..............................................................................................................พยาน

(...................................................................................)

ลงชื่อ...............................................................................................................พยาน

(....................................................................................)

รหัสประมูล.................................................................